b'\n_START_ARTICLE_\nEkstraglomerulna mezangijska celica\n_START_PARAGRAPH_\nEkstraglomerulne mezangijske celice (tudi Goormaghtighove celice) so tip mezangijskih celic, ki se nahajajo v ledvicah, med \xc5\xbeilnim polom ledvi\xc4\x8dnega telesca (glomerulus) in makulo denzo, skupkom specializiranih epitelijski celic ledvi\xc4\x8dnih cevk. So sestavni del jukstaglomerulnega aparat, ki je pomemben pri uravnavanju krvnega tlaka in volumna._NEWLINE_Funkcija tovrstnih mezangijskih celic ni popolnoma znana. V celicah sta prisotna aktin in miozin, kar omogo\xc4\x8da celicam, da se skr\xc4\x8dijo pod vplivom simpati\xc4\x8dnega \xc5\xbeiv\xc4\x8devja; slednji bi lahko na tak\xc5\xa1en na\xc4\x8din vplival na delovanje jukstaglomerulnega aparata. Celice so sicer asociirane z izlo\xc4\x8danjem eritropoetina (EPO), poleg tega pa bi lahko glede na njihovo pozicijo mediirale signale med makulo denzo in aferentnimi arteriolami.'